CELEX: E2016P0017
Language: et
Date: 2016-11-17 00:00:00
Title: EFTA järelevalveameti 17. novembril 2016 Islandi vastu esitatud hagi (Kohtuasi E-17/16)

12.1.2017   
            
            
               ET
            
            
               Euroopa Liidu Teataja
            
            
               C 9/39
            
         EFTA järelevalveameti 17. novembril 2016 Islandi vastu esitatud hagi
   (Kohtuasi E-17/16)
   (2017/C 9/09)
   EFTA järelevalveamet, Rue Belliard 35, B-1040 Brüssel, keda esindavad Carsten Zatschler ja Marlene Lie Hakkebo, on esitanud 17. novembril 2016 EFTA kohtus hagi Islandi vastu.
   EFTA järelevalveamet taotleb, et EFTA kohus:
   
               1.
            
            
               otsustaks, et olles jätnud ettenähtud tähtajaks vastu võtmata Euroopa Majanduspiirkonna lepingu II lisa XXIV peatüki punktis 1c viidatud õigusakti (Euroopa Parlamendi ja nõukogu 21. oktoobri 2009. aasta direktiiv 2009/127/EÜ, millega muudetakse seoses pestitsiididega töötlemise masinatega direktiivi 2006/42/EÜ), mida on kohandatud EMP lepingu protokolliga nr 1, rakendamiseks vajalikud meetmed või jätnud EFTA järelevalveameti sellest teavitamata, ei ole Island täitnud kõnealusest õigusaktist ja EMP lepingu artiklist 7 tulenevaid kohustusi;
            
         
               2.
            
            
               kohustaks Islandit kandma menetluskulud.
            
         
      Õiguslik ja faktiline taust ning hagi toetuseks esitatud väited:
   
   
               —
            
            
               Hagi käsitleb asjaolu, et Island ei ole 9. aprilliks 2016 täitnud EFTA järelevalveameti 9. veebruari 2016. aasta põhjendatud arvamust, mis käsitleb Euroopa Parlamendi ja nõukogu 21. oktoobri 2009. aasta direktiivi 2009/127/EÜ (millega muudetakse seoses pestitsiididega töötlemise masinatega direktiivi 2006/42/EÜ) (edaspidi „direktiiv“), millele viidatakse EMP lepingu II lisa XXIV peatüki punktis 1c ja mida on lepinguga kohandatud selle protokolli nr 1 alusel, Islandi siseriiklikus õiguses rakendamata jätmist.
            
         
               —
            
            
               EFTA järelevalveamet väidab, et Island ei ole täitnud direktiivist ja EMP lepingu artiklist 7 tulenevaid kohustusi, jättes selleks ettenähtud aja jooksul vastu võtmata meetmed, mida on vaja direktiivi rakendamiseks.